Document ID: /roh_data/filtered/fineweb-2-filterrobots_roh.jsonl.gz/2205

Inhalt
Exteriur
Cussegl da segirtad duai avair disditg en crisa da la Siria
21 organisaziuns caritativas renfatschan al Cussegl da segirtad da l'ONU d'avair disditg dal tut en la crisa da la Siria. I na saja betg gartegià a las Naziuns Unidas da proteger ils carstgauns en la Siria, scrivan las organisaziuns en in rapport.
Dapi il 2011 sajan vegnids mazzads 220'000 carstgauns. Las organisaziuns sco Medis senza cunfins, World Vision ed Oxfam valiteschan lur rapport sco attest catastrofal per las Naziuns Unidas e las partidas da conflict. Naginas da las 3 resoluziuns dal Cussegl da segirtad hajan effectuà insatge.
RR novitads 07:00